《三月三十日余有章贡之役陈明叔严从礼载酒见饯于白泉张伯永继至》
宋代·赵蕃

相从数月间，已复两为别。此身竟何有，百年终是客。

近役不隔州，音问可络绎。江南虚成市，白泉强名刹。

何劳共追饯，令我滋不悦。觞行期月上，月上尊已侧。

我卧四壁空，君归度舟阔。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。